**Ministru kabineta rīkojuma projekta**

**“Grozījumi Ministru kabineta 2021. gada 10. augusta rīkojumā Nr. 518 “Par ārkārtējās situācijas izsludināšanu”” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts izstrādāts, ievērojot pašreizējo radušos situāciju uz Latvijas Republikas - Baltkrievijas Republikas valsts robežas. |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā konstatēto Latvijas Republikas - Baltkrievijas Republikas valsts robežas nelikumīgās šķērsošanas gadījumu skaitu un šo valsts robežas nelikumīgās šķērsošanas gadījumu skaita straujo pieaugumu, kā arī ievērojot lielo kaimiņvalstī – Lietuvā fiksēto Lietuvas Republikas - Baltkrievijas Republikas valsts robežas nelikumīgās šķērsošanas gadījumu skaitu, Ministru kabinets 2021. gada 10. augustā izsludināja ārkārtējo situāciju no 2021. gada 11. augusta līdz 2021. gada 10. novembrim šādās administratīvajās teritorijās - Ludzas novadā, Krāslavas novadā, Augšdaugavas novadā un Daugavpils pilsētā.Ministru kabineta 2021. gada 10. augusta rīkojums Nr. 518 “Par ārkārtējās situācijas izsludināšanu” (turpmāk – rīkojums) cita starpā nosaka Valsts robežsardzei un Valsts policijai tiesības izmantot paredzētās procedūras un to rīcībā esošos līdzekļus, lai atturētu personas no Latvijas Republikas - Baltkrievijas Republikas valsts robežas nelikumīgas šķērsošanas, un tiesības dot rīkojumu atgriezties valstī, no kuras persona šķērsoja robežu, un veikt nepieciešamos pasākumus, lai pārliecinātos, ka persona izpilda šo rīkojumu.Tāpat rīkojums cita starpā paredz pienākumu Valsts policijai sniegt palīdzību Valsts robežsardzei Latvijas Republikas - Baltkrievijas Republikas valsts robežas robežuzraudzības nodrošināšanā, lai nepieļautu Latvijas Republikas - Baltkrievijas Republikas valsts robežas nelikumīgu šķērsošanu.Ņemot vērā to, ka Valsts robežsardzes un Valsts policijas amatpersonu ar speciālajām dienesta pakāpēm veicamo pienākumu apjoms, nodrošinot rīkojuma izpildi, var ievērojami pārsniegt ikdienas veicamo pienākumu apjomu atkarībā no Latvijas Republikas - Baltkrievijas Republikas valsts robežas nelikumīgās šķērsošanas gadījumu intensitātes un rakstura, rīkojums pašreiz attiecībā uz minētajām amatpersonām paredz tiesības tās iesaistīt dienesta pienākumu izpildē virs noteiktā dienesta pienākumu izpildes laika, tādējādi pārsniedzot [Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā](https://likumi.lv/ta/id/138750-iekslietu-ministrijas-sistemas-iestazu-un-ieslodzijuma-vietu-parvaldes-amatpersonu-ar-specialajam-dienesta-pakapem-dienesta-gai...) noteikto maksimālo dienesta pienākumu izpildes stundu skaitu.Norādāms, ka ir konstatēta nepieciešamība rīkojumu papildināt ar līdzīga satura normu, kas ir attiecināma arī uz Valsts robežsardzē un Valsts policijā strādājošajiem darbiniekiem, ar kuriem ir noslēgts darba līgums. Proti, lai Valsts robežsardzes un Valsts policijas amatpersonas ar speciālo dienesta pakāpi spētu sekmīgi īstenot rīkojumā noteiktos nepieciešamos pasākumus, minētajām personām atbalstu sniedz arī Valsts robežsardzē un Valsts policijā strādājošie darbinieki, ar kuriem ir noslēgts darba līgums, piemēram, nodrošinot (sagatavojot) transporta pakalpojumus, uzturot robežjoslu ar traktortehniku, novērtējot aizturēto ārzemnieku izmitināšanās centrā “Daugavpils” ievietoto personu medicīnisko stāvokli, nodrošinot loģistikas, apgādes/iepirkumu un nodrošinājuma darbības.Tādējādi pastāv nepieciešamība arī šos nodarbinātos iesaistīt darba pienākumu izpildē virs noteiktā darba laika, pārsniedzot Darba likumā noteikto maksimālo virsstundu skaitu. Līdz ar to rīkojumā ir izdarāms attiecīgs grozījums, paredzot, ka Valsts robežsardzē un Valsts policijā strādājošajiem darbiniekiem, kuri īsteno šā rīkojuma izpildei nepieciešamos pasākumus, var noteikt tādu virsstundu darba laiku, kas pārsniedz [Darba likumā](https://likumi.lv/ta/id/26019-darba-likums) noteikto maksimālo virsstundu darba laiku, ja attiecīgi Valsts robežsardzes vai Valsts policijas priekšnieks vai viņa pilnvarota amatpersona konstatējusi, ka tas nepieciešams operatīvai šā rīkojuma izpildei paredzēto pasākumu īstenošanai. Uz šādiem gadījumiem nav attiecināmi [Darba likuma](https://likumi.lv/ta/id/26019-darba-likums) [136.](https://likumi.lv/ta/id/26019-darba-likums#p136) panta ceturtās daļas noteikumi.Saskaņā ar rīkojuma 4. punktu Valsts robežsardzei, Nacionālajiem bruņotajiem spēkiem un Valsts policijai, konstatējot, ka persona ir nelikumīgi šķērsojusi Latvijas Republikas - Baltkrievijas Republikas valsts robežu, ir tiesības dot rīkojumu minētajai personai atgriezties valstī, no kuras persona šķērsoja robežu, un veikt nepieciešamos pasākumus, lai pārliecinātos, ka minētā persona izpilda šo rīkojumu. Savukārt atbilstoši rīkojuma 5. punktam Valsts robežsardzei, konstatējot, ka persona ir nelikumīgi šķērsojusi Latvijas Republikas - Baltkrievijas Republikas valsts robežu, ir tiesības pielietot fizisku spēku un speciālos līdzekļus, lai persona nekavējoties atgrieztos valstī, no kuras tā nelikumīgi šķērsoja valsts robežu.Tomēr pastāv gadījumi, kad personas ir šķērsojušas Latvijas Republikas - Baltkrievijas Republikas valsts robežu, un pirms viņu atgriešanas Baltkrievijas Republikā tās lūdz Valsts robežsardzi rast iespēju izsniegt tām pārtiku (*piemēram, sausās uzturdevas komplekti, dzeramais ūdens)* un pirmās nepieciešamības preces (*piemēram, vienreizlietojamie trauki (glāzes), higiēnas preces, atkritumu maisi*), lai jau tālāk šīs personas no Baltkrievijas Republikas lidostas dotos uz savām mītnes valstīm. Starp minētajām personām ir arī sievietes ar mazgadīgiem bērniem.Līdz ar to rīkojumā ir izdarāms attiecīgs grozījums, paredzot, ka ārkārtējās situācijas laikā, personai, kura ir nelikumīgi šķērsojusi Latvijas Republikas – Baltkrievijas Republikas valsts robežu, pirms tās atgriešanas Baltkrievijas Republikā, Valsts robežsardze, ja tas ir nepieciešams, izsniedz pārtiku un pirmās nepieciešamības preces. Tāpat ir norādāms, ka minēto personu skaits uz doto brīdi nav zināms un Publisko iepirkumu likumā noteiktās robežvērtības nav sasniegtas. Tomēr šo personu skaitam palielinoties, Valsts robežsardze var saskarties ar nepieciešamību rīkot iepirkuma procedūru, lai nodrošinātu personas, kuras ir nelikumīgi šķērsojušas Latvijas Republikas – Baltkrievijas Republikas valsts robežu, pirms to atgriešanas Baltkrievijas Republikā, ar pārtiku un pirmās nepieciešamības precēm. Līdz ar to ir būtiski paredzēt šādu izņēmumu, lai nodrošinātu efektīvu rīkojumā noteikto pasākumu izpildi, proti, izsniegt pārtiku un pirmās nepieciešamības preces.Saskaņā ar rīkojuma 3. punktu Valsts robežsardze, Nacionālie bruņotie spēki un Valsts policija izmanto to rīcībā esošos līdzekļus un procedūras, lai atturētu personas no Latvijas Republikas - Baltkrievijas Republikas valsts robežas nelikumīgas šķērsošanas. Šobrīd tiesību akti neregulē medicīniskās palīdzības sniegšanu minētajām personām, tomēr līdz šim ir konstatēti gadījumi, ka šāda palīdzība ir nepieciešama.Ņemot vērā minēto, nepieciešams noteikt tiesisko regulējumu par medicīniskās palīdzības organizēšanu un sniegšanu, kas būtu attiecināms uz rīkojuma 4. un 5. punktā minētajām personām. Līdz ar to rīkojumā ir izdarāms grozījums, nosakot, ka Neatliekamās medicīniskās palīdzības dienests un valsts un pašvaldību stacionārās ārstniecības iestādes pēc Valsts robežsardzes lūguma nodrošina nepieciešamo medicīnisko palīdzību šā rīkojuma 4. un 5. punktā minētajām personām. Neatliekamās medicīniskās palīdzības dienestam ir tiesības veidot un aprīkot papildu brigādes nepieciešamās medicīniskās palīdzības nodrošināšanai, tai skaitā šo personu veselības stāvokļa novērtēšanai.Plānots, ka šīs papildu funkcijas nodrošināšanai (atbilstoši Ministru kabineta 2009. gada 15. decembra noteikumu Nr. 1480 “Neatliekamās medicīniskās palīdzības dienesta nolikums” 3.1. apakšpunkta dienesta funkcijās ietilpst organizēt un nodrošināt neatliekamo medicīnisko palīdzību iedzīvotājiem pirmsslimnīcas etapā, nevis palīdzēt vispārējās medicīniskās situācijās) Neatliekamās medicīniskās palīdzības dienests veidos papildu brigādi, kas pēc Valsts robežsardzes lūguma ieradīsies pierobežā un primāri novērtēs personu veselības stāvokli. Atkarībā no novērtēšanas rezultātiem tiks sniegta palīdzība uz vietas, savukārt dzīvībai un veselībai kritiskās situācijās – persona tiks nogādāta stacionārajā ārstniecības iestādē. Šai brigādei būs nepieciešams papildu aprīkojums (piemēram, medikamenti un medicīnas ierīces), ko ikdienā neizmanto neatliekamās medicīniskās palīdzības izsaukumu izpildei vai minētās palīdzības nodrošināšanai.  Ievērojot to, ka pienākumi, kas saistīti ar nepieciešamās medicīniskās palīdzības nodrošināšanu rīkojuma 4. un 5. punktā minētajām personām, var tikt veikti virsstundu darba ietvaros (piemēram, Neatliekamās medicīniskās palīdzības dienesta brigāžu ārstniecības personas palīdzību nodrošinās papildus tiešajiem darba pienākumiem), rīkojumā tiek paredzēts, ka Neatliekamās medicīniskās palīdzības dienestā un valsts un pašvaldības stacionārajās ārstniecības iestādēs nodarbinātajiem, kas saistīti ar rīkojumā noteikto pasākumu izpildi, var noteikt tādu virsstundu darba laiku, kas pārsniedz Darba likumā un Ārstniecības likuma 53.1 panta otrajā daļā noteikto maksimālo virsstundu darba laiku. Tā kā Neatliekamās medicīniskās palīdzības dienesta un valsts un pašvaldības stacionāro ārstniecības iestāžu izdevumu, kas saistīti nepieciešamās medicīniskās palīdzības nodrošināšanu rīkojuma 4. un 5. punktā minētajām personām, tajā skaitā virsstundu darba apmaksu, segšanai veselības aprūpes sistēmas ietvaros finanšu līdzekļi nav paredzēti, tos nepieciešams segt no valsts budžeta programmas 02.00.00 “Līdzekļi neparedzētiem gadījumiem” 2021. gadā (pasākums paredzēts rīkojumam pievienotajā Ministru kabineta protokollēmuma projektā). Šobrīd patvēruma meklētāju izmitināšanas centrā un ārpus patvēruma meklētāju izmitināšanas centra izmitinātas vairāk kā 380 personas. Eiropas Parlamenta un Padomes 2013. gada 26. jūnija Direktīvas 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai (turpmāk – direktīva 2013/33/ES) 17. pantā ir noteikts, ka dalībvalstis nodrošina, ka uzņemšanas materiālie nosacījumi sniedz pieteikuma iesniedzējiem atbilstošu dzīves līmeni, kas nodrošina viņu uzturēšanos un aizsargā viņu fizisko un garīgo veselību. Ja dalībvalstis nodrošina materiālos uzņemšanas nosacījumus finansiālu pabalstu vai talonu veidā, materiālo uzņemšanas nosacījumu apmērs nosakāms, pamatojoties uz līmeni, kuru dalībvalsts nodrošina saviem valstspiederīgajiem, pieļaujot, ka patvēruma meklētājiem var tikt paredzēta mazāk labvēlīga attieksme, ja līmenis, ko piemēro valstspiederīgajiem ir augstāks par to, ko nosaka direktīva 2013/33/ES. Uzņemšanas materiālie nosacījumi saskaņā ar Patvēruma likuma 1. panta 13. punktu ir uzņemšanas nosacījumi, kas ietver sevī mājokli, pārtiku, apģērbu, finansiālu atbalstu (piemēram, dienasnaudu, talonus).Ministru kabineta 2016. gada 12. jūlija noteikumu Nr. 449 “Noteikumi par patvēruma meklētāja uzturam un dienasnaudas izmaksai paredzēto izdevumu apmēru un segšanas kārtību” 2. punkts nosaka, ka uztura un dienasnaudas apmērs patvēruma meklētājam ir 3,00 *euro* diennaktī.Pilsonības un migrācijas lietu pārvalde norāda, ka patvēruma meklētāju izmitināšanas centra “Mucenieki” paredzētā infrastruktūra nav pietiekama, lai pie pašreizējās patvēruma meklētāju izmitināšanas centra noslodzes visiem izmitinātajiem patvēruma meklētājiem būtu iespēja sagatavot nepieciešamo ēdienu. Minētais var radīt sadzīviskus konfliktus izmitināto starpā, kas jau tā atrodas spriedzes apstākļos, gaidot patvēruma pieteikuma izskatīšanu, kā arī risku, ka netiek nodrošināts ar direktīvu 2013/33/ES noteiktais. Vienlaikus ir norādāms, ka kopumā patvēruma meklētāji ir no dažādām valstīm un ir ar dažādu dzīves pieredzi un izglītības līmeni, un bieži vien viņiem nav izpratnes, ka attiecīgās sadzīves iekārtas būtu jālieto kā gādīgam saimniekam. Līdz ar to iekārtas tiek nolietotas straujāk kā parasti. Tāpat ir norādāms, ka katrs patvēruma meklētājs, kas ierodas patvēruma meklētāju centrā, ievērojot pašreizējo epidemioloģisko situāciju valstī, tiek ievietots karantīnā. Līdz ar to minētajām personām ir nepieciešams nodrošināt ēdināšanu trīs reizes dienā, jo šie patvēruma meklētāji nevar atstāt patvēruma meklētāju izmitināšanas telpas. Savukārt tām personām, kuras vairs neatrodas karantīnā, tiktu izmaksāta Ministru kabineta 2016. gada 12. jūlija noteikumi Nr. 449 “Noteikumi par patvēruma meklētāja uzturam un dienasnaudas izmaksai paredzēto izdevumu apmēru un segšanas kārtību” 2. punktā paredzētā uztura un dienas nauda 3 *euro* apmērā dienā un nodrošināta ēdināšana vienu reizi dienā.Vienlaikus, nodrošinot ēdināšanu vienu reizi dienā, tiks saglabāts paredzētais uztura un dienasnaudas apmērs, ievērojot, ka kopš brīža, kad tas tika noteikts 2016. gada 12. jūlijā, tas nav mainījies, neskatoties, ka patēriņa cenas kopš tā brīža ir augušas. Līdz ar to rīkojumā ir izdarāms attiecīgs grozījums, paredzot, ka Pilsonības un migrācijas lietu pārvalde nodrošina patvēruma meklētāju izmitināšanas centrā vai Patvēruma likuma 9. panta piektajā daļā noteiktajā kārtībā izmitināto patvēruma meklētāju apgādāšanu ar pārtiku. Saskaņā ar Patvēruma likuma 9. panta piekto daļu Pilsonības un migrācijas lietu pārvalde var izmitināt patvēruma meklētāju ārpus patvēruma meklētāju izmitināšanas centra, ja pārsniegta tā ietilpība un tiek nodrošināti šā panta otrajā daļā minētie apstākļi. Ievērojot minēto regulējums attieksies arī uz tiem patvēruma meklētājiem, kuri izmitināti ārpus patvēruma meklētāju izmitināšanas centra “Mucenieki”.Rīkojuma projektam ir pievienots Ministru kabineta sēdes protokollēmuma projekts, paredzot, ka izdevumus, kas saistīti ar rīkojuma izpildei nepieciešamo pasākumu īstenošanu, tajā skaitā piemaksu par virsstundu darbu, par dienesta (darba) pienākumu izpildi nakts laikā, par personisko darba ieguldījumu un darba kvalitāti izmaksu Iekšlietu ministrijas padotības iestādēs nodarbinātajiem, un šo nodarbināto komandējumiem (dienas nauda, izdevumi par viesnīcu (naktsmītni), ceļa izdevumi), ēdināšanu, apgādāšanu ar dienesta (darba) pienākumu izpildei nepieciešamo apģērbu, individuālajiem aizsardzības līdzekļiem un inventāru, kā arī izdevumus par tulkošanu un patvēruma meklētāju izmitināšanai nepieciešamā aprīkojuma iegādi, ēdināšanu, uztura un dienasnaudu, izdevumus par pārtiku un pirmās nepieciešamības precēm personām, kuras ir nelikumīgi šķērsojušas Latvijas Republikas - Baltkrievijas Republikas valsts robežu, segt no šim mērķim attiecīgajai iestādei piešķirtajiem valsts budžeta un ārvalstu finanšu palīdzības finansēto projektu līdzekļiem, bet nepietiekamības gadījumā – no valsts budžeta programmas 02.00.00 “Līdzekļi neparedzētiem gadījumiem” 2021. gadā.  |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Patvēruma meklētāji.Persona, kura ir nelikumīgi šķērsojusi Latvijas Republikas - Baltkrievijas Republikas valsts robežu, un tiek atgriezta Baltkrievijas Republikā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | Izmai-ņas, salīdzi-not ar vidēja termiņa budžeta ietvaru 2023. gadam | izmaiņas, salīdzi-not ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 1 500 925 | 0 | 0 | 0 | 0 | 0 |
| 2.1. valsts pamatbudžets | 0 | 1 500 925 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 1 500 925 | 0 | 0 | 0 | 0 | 0 |
| 3.1. valsts pamatbudžets | 0 | - 1 500 925 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 1 500 925 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Iekšlietu ministrijai prognozētais nepieciešamais finansējums 2021. gadā (kuru nav iespējams segt attiecīgajām iestādēm piešķirto valsts budžeta līdzekļu pamatfunkciju izpildes nodrošināšanai ietvaros vai piesaistot ārvalstu finanšu palīdzības finansēto projektu līdzekļus), lai nodrošinātu piemaksu par nakts darbu, piemaksu par personisko darba ieguldījumu un darba kvalitāti, segtu komandējumu izdevumus, nodrošinātu iztiku personām, kuras nelikumīgi šķērsoja robežu, uztura un dienasnaudu patvēruma meklētājiem, ēdināšanas izdevumus personām, kuras atrodas karantīnā, ir **1 500 925 *euro***,skatīt aprēķina kopsavilkumu zemāk un detalizētu aprēķinu pielikumā.

|  |
| --- |
| **Papildu nepieciešamais finansējums saistībā ar situāciju uz Latvijas Republikas - Baltkrievijas Republikas valsts robežas - valsts robežas nelikumīgās šķērsošanas gadījumu skaita straujo pieaugumu** |
| Izdevumu aprēķins veikts trim mēnešiem, izņemot izdevumiem par uztura un dienasnaudu patvēruma meklētājiem, kuriem aprēķins veikts par periodu no 11.08.2021. - 31.12.2021. |
| **Valsts policija** |  |  |  |
| **EKK** | **Izdevumi** | **Personu skaits** | **Izdevumi kopā** |
| EKK1000\*  | Atlīdzība (piemaksa par personisko darba ieguldījumu un darba kvalitāti, piemaksa par nakts darbu) | 89 amatpersonas; 248 amatpersonas iesaistītas nakts darbā  | 200 428 |
| EKK2100\*\*  | Komandējumu izdevumi (dienas nauda, viesnīcas izdevumi) | 57 amatpersonas  | 77 856 |
| EKK2200\*\*\* | Veļas mazgāšanas pakalpojums | 57 amatpersonas | 112 398 |
| EKK2300\*\*\*\*  | Amatpersonu nodrošināšana ar nepieciešamo inventāru un ēdināšana, transporta izdevumi |   | 108 693 |
| **Kopā** | **499 375** |
|  |  |  |  |
| **Valsts robežsardze** |  |  |
| **EKK** | **Izdevumi** | **Personu skaits** | **Izdevumi kopā**  |
| EKK1000\*  | Atlīdzība (piemaksa par personisko darba ieguldījumu un darba kvalitāti, piemaksa par nakts darbu) | 350 iesaistītās personas; 305 personas iesaistītas nakts darbā | 495 198 |
| EKK2100\*\*  | Komandējumu izdevumi (dienas nauda, viesnīcas izdevumi) | 40 komandētās personas | 41 400 |
| EKK2300\*\*\*\*  | Ēdināšanas nodrošināšana komandētām personām un iesaistītām personām, iztikas nodrošināšana personām, kuras nelikumīgi šķērsoja robežu (pārtika, pirmās nepieciešamības preces) | 40 komandētās personas; 185 iesaistītās personas;paredzamais aizturēto personu skaits uz robežas - 83 personas, t.sk. 20 sievietes, 27 bērni | 141 321 |
| **Kopā** | **677 919** |
|  |  |  |  |
| **Pilsonības un migrācijas lietu pārvalde** |
| **EKK** | **Izdevumu veids** | **Personu skaits** | **Izdevumi kopā**  |
| EKK1000\*  | Atlīdzība (piemaksa par personisko darba ieguldījumu un darba kvalitāti) | 42 nodarbinātie | 71 531 |
| EKK6239\*\*\*\*\*  | Uztura un dienasnauda patvēruma meklētājiem (no 11.08.2021. - 31.12.2021.) | 470 patvēruma meklētāji mēnesī | 201 630 |
| Ēdināšanas izdevumi personām, kuras atrodas karantīnā  | 350 personas 12 dienas karantīnā | 50 470 |
| **Kopā** | **323 631** |
| \*EKK 1000 Atlīdzība |  |
| \*\*EKK2100 Mācību, darba un dienesta komandējumi, darba braucieni |
| \*\*\*EKK2200 Pakalpojumi |
| \*\*\*\*EKK2300 Krājumi, materiāli, energoresursi, preces, biroja preces un inventārs, kurus neuzskaita kodā 5000 |
| \*\*\*\*\*EKK6239 Pārējie valsts pabalsti un kompensācijas |

|  |
| --- |
| **KOPĀ Iekšlietu ministrijas padotības iestādēm** |
| **Iestāde** | **Izdevumi kopā**  |
| Valsts policija | 499 375 |
| Valsts robežsardze | 677 919 |
| Pilsonības un migrācijas lietu pārvalde | 323 631 |
| **KOPĀ** | **1 500 925** |
|  |  |

Aprēķini par papildu nepieciešamo finansējumu samaksai par virsstundu darbu ir iekļauti Ministru kabineta 2021. gada 17. augusta rīkojuma Nr. 563 “Grozījums Ministru kabineta 2021. gada 10. augusta rīkojumā Nr. 518 “Par ārkārtējās situācijas izsludināšanu”” sākotnējās ietekmes novērtējuma ziņojumā (anotācijā). Provizoriski nepieciešamais finansējums samaksai par virsstundu darbu 2021.gadam ir 2 340 833 *euro*, tai skaitā Valsts policijai 1 539 267 euro, Valsts robežsardzei 722 441 *euro*, Pilsonības un migrācijas lietu pārvaldei 79 125 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Aprēķins balstīts uz provizoriskām aplēsēm un, ārkārtējai situācijai pasliktinoties, izdevumu apjoms var palielināties. Iekšlietu ministrija primāri izvērtēs iespēju izdevumus personāla piemaksām par nakts darbu un piemaksām par personisko darba ieguldījumu un darba kvalitāti segt piešķirto valsts budžeta līdzekļu ietvaros, bet ja tas nebūs iespējams, tiks sagatavots Ministru kabineta rīkojuma projekts par līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” atbilstoši Ministru kabineta 2021. gada 10. augusta rīkojuma Nr. 518 “Par ārkārtējās situācijas izsludināšanu” 9. punktam. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts robežsardze, Valsts policija, Pilsonības un migrācijas lietu pārvalde, Neatliekamās medicīniskās palīdzības dienests un valsts un pašvaldību stacionārās ārstniecības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde pēc būtības neietekmē tā izpildē iesaistīto institūciju funkcijas un uzdevumus.Jaunu institūciju izveide, esošo institūciju likvidācija vai reorganizācija nav paredzēta. |
| 3. | Cita informācija | Nav. |

Iekšlietu ministre Marija Golubeva

Vīza: valsts sekretārs Dimitrijs Trofimovs